Olga Podtšufarova

Olga Vladimirovna Podtšufarova (, s. 5. elokuuta 1992 Moskova) on venäläinen uransa lopettanut ampumahiihtäjä. Hän edusti seuratasolla Junost Moskovaa.

Podtšufarova osallistui Sotšin talviolympialaisissa 2014 normaalimatkalle ollen 49:s.http://www.sports-reference.com/olympics/athletes/po/olga-podchufarova-1.html  Kontiolahden MM-kilpailuissa 2015 Podtšufarovan paras sijoitus oli takaa-ajon 27:s. Hochfilzenin MM-kilpailuissa 2017 hän hiihti avausosuuden pronssia saaneessa Venäjän sekaviestijoukkueessa. Nuorten MM-kilpailuista hänellä on yksi kulta, yksi hopea ja yksi pronssi.

Podtšufarova debytoi maailmancupissa maaliskuussa 2013 ollen Sotšin pikamatkalla 58:s. Ensimmäiset pisteensä hän saavutti samassa kuussa Hanty-Mansijskissa ollen pikamatkalla 30:s. Kymmenen parhaan joukkoon Podtšufarova sijoittui ensimmäisen kerran joulukuussa 2014 oltuaan neljäs Hochfilzenin pikamatkalla ja takaa-ajossa. Ensimmäisen palkintosijansa hän saavutti oltuaan kolmas Pokljukan yhteislähtökilpailussa joulukuussa 2015. Ensimmäisen voiton Podtšufarova saavutti Anterselvan pikamatkalla tammikuussa 2016.

Podtšufarova lopetti uransa ampumahiihtäjänä keväällä 2018.

 Lähteet 

Luokka:Venäläiset ampumahiihtäjät
Luokka:Vuonna 1992 syntyneet
Luokka:Elävät henkilöt